Krediñ a ra Carlo Petrini en hevelep mennozhioù hag Hon Tad Santel ar Pab war ar vagadurezh, penaos e rankfer miret an holl venajoù bihan ha, kement hag ober, sikour ar re a ra boued mat da chounit o bara, kuit da vezañ tremenet da dud a chiz kozh pe ekoloed ! Pell zo emañ Carlo Petrini o stourm evit ma vo debret boued yach. E 1980 dija, tremen tregont vloaz zo, en devoa enebet ouzh sevel un ti-debriñ  McDonald e Roma. Diwar ar stourm-se ech eo diwanet kevredigezh Slow Food International.